Svend Dahl tog tidligt del i den offentige debat om de uafklarede forhold mellem de videnskabelige biblioteker i København. I 1918 havde han fremsat forslag om, at Universitetsbiblioteket burde deles, således at natur- og lægevidenskaberne fik deres egen biblioteksbygning.<ref>Nan Dahlkild og Steen Bille Larsen: ''Dansk Bibliotekshistorie. Bd. 2''. 2021, s. 107.</ref> I 1924 nedsattes en bibliotekskommission, som skulle udrede forholdene for de videnskabelige biblioteker. Her blev Dahl det toneangivende medlem, og kommissionens anbefalinger var præget af hans ideer.<ref>''Betænkning vedrørende Statens Biblioteksvæsen afgiven af det af Undervisningsministeriet under 11. Oktober 1924 nedsatte Udvalg''. 1927.</ref>
Litteratur Journalistik Organisationer Uddannelsesinstitutioner